Komission tiedonanto euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä annetun neuvoston direktiivin 76/115/ETY muuttamisesta /* KOM/2004/0768 lopull. - COD 2003/0136 */





Bryssel 25.1.2005 KOM(2004) 768 lopullinen 2003/0136 (COD) . KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä annetun neuvoston direktiivin 76/115/ETY muuttamisesta . 2003/0136 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä annetun neuvoston direktiivin 76/115/ETY muuttamisesta 1- TAUSTAA Ehdotus toimitettiin Euroopan parlamentille ja neuvostolle (asiakirja KOM(2003)362 lopullinen – 2003/0136(COD)): | 20.6.2003 | Euroopan talous- ja sosiaalikomitea antoi lausuntonsa: | 10.12.2003 | Euroopan parlamentti antoi lausuntonsa ensimmäisessä käsittelyssä: | 17.12.2003 | Yhteinen kanta vahvistettiin: | 24.1.2005 | 2- KOMISSION EHDOTUKSEN TAVOITE Direktiiviehdotus kuuluu kolmen ehdotuksen kokonaisuuteen, joiden tarkoituksena on turvavöiden pakollinen asentaminen kaikkiin moottoriajoneuvoihin. Nämä toimenpiteet seuraavat turvavöiden pakollista käyttöä koskevan neuvoston direktiivin 91/671/ETY muuttamisesta annettua direktiiviä 2003/20/EY. Ehdotus koskee erityisesti turvavöiden kiinnitykseen tarkoitettujen, standardoitujen ja riittävän kestävien kiinnityspisteiden asentamista. 3- YHTEISTÄ KANTAA KOSKEVAT HUOMAUTUKSET 3.1. Yhteistä kantaa koskevia yleisiä huomautuksia Tärkein neuvoston komission ehdotukseen tekemä muutos koskee vammaisten erityistarpeisiin soveltuville turvavöille tarkoitettuja kiinnityspisteitä. Käytettävissä olevien teknisten ratkaisujen valikoiman vuoksi neuvosto piti parempana, että näiltä kiinnityspisteiltä ei siirtymäkauden aikana vaadita kaikkien niiden teknisten määräysten täyttämistä, joita kiinnityspisteiltä edellytetään. Neuvosto totesi kuitenkin, että on tarpeen yhdenmukaistaa kansallisia säännöksiä tällä alalla, ja antoi komissiolle tehtäväksi tutkia tätä kysymystä. Komissio voi hyväksyä tämän muutoksen. 3.2. Huomautuksia Euroopan parlamentin ensimmäisessä käsittelyssä tekemistä tarkistuksista Ottaen huomioon kannan, jonka parlamentti on ottanut matkailulinja-autojen sivuttaissuuntaisten istuinten mahdolliseen kieltämiseen (ks. asia 2003/0128(COD)), parlamentti ehdotti, että jos nämä istuimet säilytetään, ne varustetaan kiinnityspisteillä vöiden kiinnittämiseksi kahdesta pisteestä. Neuvosto ei hyväksynyt Euroopan parlamentin tarkistuksia ja säilytti komission ehdotuksen sellaisenaan. Komissio, joka oli ilmoittanut ensimmäisen käsittelyn jälkeen, ettei se muuttaisi ehdotustaan, kannattaa täysin neuvoston vahvistamaa yhteistä kantaa. 4- PÄÄTELMÄT Komissio ehdottaa, että kaikkien moottoriajoneuvojen varustaminen turvavöillä olisi pakollista matkustajien ulossinkoutumisvaaran torjumiseksi. Jotta turvavyöt voivat tarjota parhaan mahdollisen suojan, ne on kiinnitettävä kiinnityspisteisiin, jotka on suunniteltu kestämään vyöhön törmäystilanteessa kohdistuva rasitus. Neuvosto hyväksyi kokonaisuudessaan komission suosittelemat toimenpiteet, mutta päätti lieventää teknisiä määräyksiä, jotka koskevat vammaisille tarkoitettujen vöiden kiinnityspisteitä. Neuvosto antoi komissiolle tehtäväksi tutkia tätä kysymystä yksityiskohtaisesti. Neuvosto hylkäsi Euroopan parlamentin ehdottamat tarkistukset. Komissio tukee täysin neuvoston yhteistä kantaa.